Ο **Βίκτορ Σανικίτζε**, γεννημένος στις 1 Απριλίου 1986, είναι Γεωργιανός πρώην διεθνής καλαθοσφαιριστής. Αγωνιζόταν εξίσου καλά και στη θέση Σμολ φόργουορντ και Πάουερ φόργουορντ. Το ψευδώνυμο του είναι "Air Georgia". Τελευταία του ομάδα ως αθλητής ήταν ο Άρης, στην οποία από το 2019 είναι τεχνικός διευθυντής.

Καριέρα
-------

Ο Σανικίτζε ξεκίνησε να αγωνίζεται από τα τμήματα υποδομής της Ακαδημίας Τιφλίδας και το 2001 ξεκίνησε τις σπουδές του στο Globe Tech Junior College της Νέας Υόρκης. Μετά από ένα χρόνο, επέστρεψε στην πατρίδα του για να ενταχθεί και πάλι στην Ακαδημία Τιφλίδας.

Το καλοκαίρι του 2003, συμφώνησε με την γαλλική Ντιζόν, στην οποία παρέμεινε για τρεις σεζόν, φθάνοντας στον τελικό του EuroCup Challenge του 2004, όπου ηττήθηκε από την Μίτελντόιτσερ με 84-68. Το καλοκαίρι του 2004, επιλέχθηκε στην 42η θεση του ντραφτ του ΝΒΑ από τους Ατλάντα Χοκς, αλλά δόθηκε στους Σαν Αντόνιο Σπερς την ίδια ημέρα, για τα δικαιώματα μιας επιλογής στον δεύτερο γύρο των ντραφτ του 2005. Οι Σπερς διατηρούν τα δικαιώματα του παίκτη, αλλά δεν του έχουν δώσει κάποιο συμβόλαιο, με αποτέλεσμα να αγωνίζεται στην Ευρώπη. Το καλοκαίρι του 2007, φόρεσε την φανέλα των Σπερς σε Summer League, πετυχαίνοντας 15 πόντους στην ήττα της ομάδας από τους Φιλαδέλφεια 76ερς με 91-75.

Το 2006-07, υπέγραψε στην ισπανική Εστουδιάντες, παίζοντας σε δώδεκα αγώνες, αλλά έχασε την επόμενη χρονιά λόγω τραυματισμού. Μετά από ένα σύντομο πέρασμα από την Ντιναμό Τιφλίδας, πέρασε την σεζόν 2008-09 στην Εσθονία και την Τάρτου Ουλικόολ.

Το καλοκαίρι του 2009, συμφώνησε με την Βίρτους Μπολόνια, στην οποία παρέμεινε για τρία χρόνια, με μέσους όρους 6,7, 7,6 και 11,6 πόντων αντίστοιχα. Μεταγράφηκε στην Μοντεπάσκι Σιένα το 2012-13, με την οποία κατέκτησε το νταμπλ στην Ιταλία, πριν συνεχίσει στην ισπανική Σαραγόσα.

Το 2014-15, αγωνίστηκε στην ρωσική Ούνικς Καζάν, ενώ την επόμενη χρονιά φόρεσε την φανέλα της τουρκικής Άνκαρα. Στις 6 Σεπτεμβρίου 2016, ανακοινώθηκε ότι υπέγραψε στην ομάδα του Άρη για ένα χρόνο.

Το 2016, έβαλε τέλος στην καριέρα του μετά από ένα πολύ σοβαρό τραυματισμό στο γόνατό του.

Εθνική ομάδα
------------

Έχει αγωνιστεί στα Ευρωμπάσκετ του 2011, του 2013 και του 2015 με την εθνική ομάδα της Γεωργίας.

Τίτλοι
------

* Πρωτάθλημα Ιταλίας: 2013
* Κύπελλο Ιταλίας: 2013

Παραπομπές
----------

1. ↑  «Άρης: Τεχνικός διευθυντής ο Σανικίτζε!». *Eurohoops*. 24 Αυγούστου 2019. Ανακτήθηκε στις 27 Σεπτεμβρίου 2019.
2. ↑  Viktor Sanikidze[*νεκρός σύνδεσμος*]
3. ↑  Mitteldeutscher 84 SAOS JDA Dijon 68 | FIBA Europe Cup Men
4. ↑  Trades Between San Antonio Spurs and Atlanta Hawks
5. ↑  «Rocky Mountain Revue: Jazz guards take their shot | Deseret News». Αρχειοθετήθηκε από το πρωτότυπο στις 13 Αυγούστου 2016. Ανακτήθηκε στις 6 Σεπτεμβρίου 2016.
6. ↑  VIKTOR SANIKIDZE SE INCORPORA AL MMT ESTUDIANTES[*νεκρός σύνδεσμος*]
7. ↑  Tartu Ulikool-Rock Players: Gert Kullamae, Tanoka Beard, Martin Muursepp, Viktor Sanikidze, Jaak Lipso, K Stutis E Tokas, Tanel Tein
8. ↑  «Sanikidze Viktor - Legabasket». Αρχειοθετήθηκε από το πρωτότυπο στις 18 Ιουλίου 2017. Ανακτήθηκε στις 6 Σεπτεμβρίου 2016.
9. ↑  «Viktor Sanikidze's team is the Champion of Italy - GeorgianJournal». Αρχειοθετήθηκε από το πρωτότυπο στις 19 Σεπτεμβρίου 2020. Ανακτήθηκε στις 6 Σεπτεμβρίου 2016.
10. ↑  Viktor Sanikidze to join CAI Zaragoza - Court Side Basketball News
11. ↑  Unics Kazan lands forward Sanikidze
12. ↑  Ronesans TED Kolejliler - Turkish Basketball League Team
13. ↑  O Victor Sanikidze στον ΑΡΗ | Aris BC Official - arisbc.gr[*νεκρός σύνδεσμος*]
14. ↑  «Σανικίτζε: «Ο χειρότερος τραυματισμός στην καριέρα μου»». *www.gazzetta.gr*. Ανακτήθηκε στις 27 Σεπτεμβρίου 2019.
15. ↑  Viktor Sanikidze's profile | 2015 EuroBasket | ARCHIVE.FIBA.COM[*νεκρός σύνδεσμος*]

Πηγές
-----

* Viktor Sanikidze Europe Stats | Basketball-Reference.com
* SANIKIDZE, VIKTOR - Welcome to EUROLEAGUE BASKETBALL
* DraftExpressProfile: Viktor Sanikidze, Stats, Comparisons, and Outlook